মিনেসোটা ইউনাইটেড ফুটবল ক্লাব
মিনেসোটা ইউনাইটেড ফুটবল ক্লাব (ইংরেজি: Minnesota United FC; সাধারণত মিনেসোটা ইউনাইটেড এফসি এবং সংক্ষেপে মিনেসোটা ইউনাইটেড নামে পরিচিত) হচ্ছে মিনেসোটা ভিত্তিক একটি মার্কিন পেশাদার ফুটবল ক্লাব। এই ক্লাবটি বর্তমানে মার্কিন যুক্তরাষ্ট্রের শীর্ষ স্তরের ফুটবল লিগ মেজর লিগ সকারে ওয়েস্টার্ন কনফারেন্সের অংশ হিসেবে প্রতিযোগিতা করে। এই ক্লাবটি ২০১৫ সালের ২৫শে মার্চ তারিখে প্রতিষ্ঠিত হয়েছে। ১৯,৪০০ ধারণক্ষমতাবিশিষ্ট আলিয়ানৎস ফিল্ডে দ্য লুনস নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন মার্কিন সাবেক ফুটবল খেলোয়াড় অ্যাড্রিয়ান হিথ এবং সভাপতির দায়িত্ব পালন করছেন উইলিয়াম ডব্লিউ. ম্যাকগুইর। বর্তমানে মার্কিন মধ্যমাঠের খেলোয়াড় উইল ট্র্যাপ এই ক্লাবের অধিনায়কের দায়িত্ব পালন করছেন। মাইকেল বক্সাল, ব্রেন্ট কালম্যান, হাসানি ডটসন, দারউইন কিন্তেরো এবং রবিন লদের মতো খেলোয়াড়গণ মিনেসোটা ইউনাইটেডের জার্সি গায়ে মাঠ কাঁপিয়েছেন।